by admin
कलर्स के शो झलक दिखला जा में रवि किशन
भोजपुरी के सदाबहार सुपर स्टार रवि किशन क एगो खासियत ह कि ऊ माहौल क मुताबिक ढल जालें आ माहौलो जे अपना रंग में रंग देलें. ते हैं. कलर्स टीवी के बहुचर्चित शो “झलक दिखला जा” में, रवि किशन बतौर प्रतिभागी कोरियोग्राफर कुंजन क संगे डांस के जलवा बिखेरत बाड़न. एकर प्रसारण पिछला शनिचर के शुरु हो गइल. पहिलके एपिसोड में रवि किशन आपन ओह आलोचनन के जवाब दे दिहलन कि उनुका बस भोजपुरिए डांस आवेला. जज क कुर्सी पर बइठल करण जौहर रवि किशन के परफोर्मेंस पर उनुका के बधाई देत कहलन कि “वाकई आप स्टार हैं”.
माधुरी दीक्षित शायद पहिला बेर भोजपुरी में बोलली आ कहली कि नीक लागल. रेमो डिसूजो रविकिशन के तारिफ कइलन. कौन बनेगा करोडपति के विजेता सुशील कुमारो एह शो के हिस्सा बाड़न. ऊ रवि किशन के आशीर्वाद लिहलन आ कहलन कि आप भोजपुरी के अमिताभ बच्चन हईं. बहरहाल पहिलके एपिसोड में रवि किशन आपन दमदार मौजूदगी दर्ज करवा दिहलन. आ आपन भोजपुरिया रंग बखूबी बिखेरलन.
एह शो के प्रसारण शनिचर के रात नौ बजे कइल जाला.
(उदय भगत के रपट)
Categories: कलाकार, गीत संगीत, टीवी शो |
1 Comment »
by admin
भोजपुरी सिनेमा के मेगा स्टार मनोज तिवारी फिल्म फेयर पत्रिका का बाद अब स्टार डस्ट पत्रिको में नजर अइहें. पत्रिका में जगहा भोजपुरी सिनेमा अउर भाषा क बढ़ावा देबे में लागल मनोज तिवारी के हिंदी फिल्म ‘‘गैंग्स ऑफ वासेपुर’’ में उनकर गावल गाना खातिर दिहल गइल बा. स्टार डस्ट अपना जून २०१२ का अंक में मनोज तिवारी के बारे में लिखले बा कि फिल्म के ई गाना ‘‘जियो ए बिहार के लाला…..’’ फिल्म के हाईलाईट बन गइल बा, पत्रिका के कहना बा कि हिंदी फिलिम में गायक के तौर पर सफल भइला का बाद मनोज तिवारी के बतौर एक्टरो हिंदी सिनेमा में पसंद कइल जाई.
(शशिकांत सिंह रंजन सिन्हा के रपट)
Categories: कलाकार, गीत संगीत |
No Comments »
by admin
साल 1985 में रिलीज भइल अमिताभ बच्चन, अमृता सिंह आ दारा सिंह के सफल फिल्म ‘मर्द’ के टाईटल गीत ‘मर्द तांगेवाला मैं हूं मर्द तांगेवाला….’ आज छब्बीस साल बादो लोग का याद बा. एह गीत के गवले रहलें मोहम्मत अजीज. अब फेर 26 साल बाद मोहम्मद अजीज एगो दोसरा ‘मर्द’ के टाईटल गीत गावे अइलन भोजपुरी में बनत फिलिम ‘मर्द तांगेवाला’ क. दुबारा ‘मर्द’ फिल्म के टाईटल गीत गाके खुद मोहम्मद अजीज पूरा उत्साह में रहलन. कहलन कि जइसे पुरनका गीत हिट भइल रहे वइसहीं ‘मर्द तांगेवाला’ क गीतो सफल होखे उनुका पूरा भरोसा बा.
पूर्वा प्रोडक्शन का बैनर में ‘मर्द तांगेवाला’ के निर्माता हउवें आ निर्देशक हउवें बाली जिनकर एगो लमहर अरसा बाद बतौर निर्देशक वापसी भइल बा. फिल्म के मुख्य कलाकारन में विराज भट्ट, काजल राघवानी, अंजना सिंह, दीपक भाटिया, विक्रम थापा, किट्टू, शमीम खान, अक्षता, गोपाल राय, प्रमोद गोस्वामी, अप्पू राजा, जयवीर आ अरविंद शामिल बाड़ें.
कहानी खुद बाली के लिखल, पटकथा आ संवाद मनोज पांडे के लिखल, कैमरासंचालन जहांगीर सैयद के, कला निर्देशन अवधेश के, आ मारधाड़ निर्देशन इकबाल भाई के बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, गीत संगीत, फिल्म |
No Comments »
by admin
सुर संग्राम उप विजेता आ बहुचर्चित पार्श्वगायिका ममता राउत नित नया कामयाबी क राह तय करत जात बाड़ी. पिछला 22 मार्च 2012 के मुंबई के शंमुखानंद हाल में आयोजित ‘बिहार दिवस’ कार्यक्रम में अभिनेता शत्रुघ्न सिन्हा के हाथे ममता के “बिहार सम्मान” से सम्मानित कइल गइल. फेर 26 मार्च 2012 के दिल्ली में भइल ‘छठवां विश्व भोजपुरी सम्मेलन’ में “पूर्वांचल संगीत सम्मान” के अवार्ड दिहल गइल.
एह घरी दूरदर्शन पर प्रसारित होखत ‘भारत की शान’ शो में लगातार दू हफ्ता ‘बेस्ट परफार्मर ऑफ़ द डे’ के ख़िताबो से नवाजल गइली ममता राउत. अबही ले नाहियो त तीस गो भोजपुरी फिलिमन में पार्श्वगायन कर चुकल बाड़ी ममता राउत. उनकर पहिला फिल्म रहे ‘पियवा बड़ा सतावेला’ जवना ला ममता के गावल हिट गीत ‘झाड़ू पोछा करब नाही…’ रानी चटर्जी पर फिल्मावल गइल. हालही में ममता निर्माता के०के० वर्मा के फिल्म ‘घमासान’ में ‘हम चिक्कन मक्खन मलाई…’ गीत रिकार्ड करवली.
(अपना न्यूज के रपट)
Categories: कलाकार, गीत संगीत, टीवी शो |
No Comments »
ces_Latn mai_Deva bho_Deva bho_Deva bho_Deva bho_Deva mai_Deva fra_Latn ces_Latn bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn